Méér as net waarde vir geld. Is die ideale rusplek met al die gerief wat mens wil hê. Ons enkelnag se oorblyf het amper te kort gevoel - wil langer oorbly. Sien ons vir seker weer in die toekoms.
Die gastehuis is lekker naby aan ingang van Cradock sonder die geraas van die hoofpad. 'n Groot omheinde agterplaas het die stoor van my sleepwa vergemaklik. Jammer die koue het ons ingehaal, anders sou die groot swembad 'n lafenis na 'n lang dag se reis gewees het. Die ruim woonstel het mens sommer tuis laat voel met 'n kaggel, sou jy dit wou gebruik.
Ons het in die woonstel van College Road gebly vir vyf nagte. Dit was bekostigbaar, ruim, netjies en baie goed toegerus. Ek sal weer van hierdie verblyf gebruik maak in die toekoms, dit het meer as voldoen aan ons behoeftes.
Ons was twee gesinne wat vir een nag oorgebly het. Die dubbelkamer wat ons gehad het was uitstekend toegerus en netjies. Ons vriende wat die gesinskamer gehad het, het klagtes gehad oor die beddens. Dit was egter duidelik dat die eienaars nog in proses is om die gesinskamer toe te rus. Ek kan College Road Guest House aanbeveel en sal weer daar oorbly.